b"\n_START_ARTICLE_\nGuillaume de l'H\xc3\xb4pital\n_START_SECTION_\n\xc5\xbdivljenje in delo\n_START_PARAGRAPH_\nNjegov priimek zapisujejo tudi kot l'Hospital. Tudi sam ga je tako zapisoval, vendar je pozneje franco\xc5\xa1\xc4\x8dina odvrgla nezvene\xc4\x8d 's'. Pred samoglasnikom pa so dodali stre\xc5\xa1ico._NEWLINE_L'H\xc3\xb4pital je hotel v voja\xc5\xa1ko slu\xc5\xbebo za konjeni\xc5\xa1kega \xc4\x8dastnika, vendar je imel slab\xc5\xa1i vid in se je odlo\xc4\x8dil za matematiko._NEWLINE_Sestavil je prvi u\xc4\x8dbenik vi\xc5\xa1je matematike Analiza nesko\xc4\x8dno majhnih koli\xc4\x8din za razumevanje krivulj (l'Analyse des infiniments petits pour l'intelligence des lignes courbes) (1696). U\xc4\x8dbenik vsebuje predavanja njegovega u\xc4\x8ditelja, Johanna Bernoullija. Tu je Bernoulli razpravljal o nedolo\xc4\x8denem izrazu 0/0. S ponovljenim odvajanjem je mo\xc4\x8d izraze prevesti na re\xc5\xa1ljive. Po njem se imenuje postopek za dolo\xc4\x8devanje vrednosti tak\xc5\xa1nih nedolo\xc4\x8denih izrazov racionalnih funkcij kot l'H\xc3\xb4pitalovo pravilo (oziroma l'Hospitalovo pravilo)._NEWLINE_Ukvarjal se je z raznimi problemi matemati\xc4\x8dne analize. Dal je eno od re\xc5\xa1itev problema brahiostrome."